text: نئی دہلی۔25اپریل۔بھارتی فضائیہ نے پین انڈیا مشق گگن شکتی 2018 ، 8 سے 22 اپریل 2018 کے دوران مکمل کرلی ہے۔ اس مشق کا مقصد ایک مختصر اور شدید جنگی منظرنامے میں فضائی طاقت کی باہمی اصل تال میل ، تعیناتی اور موجودگی کو اجاگر کرنا تھا۔ اس بڑے پیمانے کی مشق کیلئے منصوبہ بندی کا عمل 9 مہینوں قبل شروع ہوا تھا۔ گگن شکتی 2018 کے دوران بھارتی فضائیہ نے اپنی پوری عسکری قوت کی مشینری کو اس مشق میں لگا دیا تھا تاکہ آپریشن اور جنگی صورتحال کی اس کی اپنی کُلی صلاحیت کو استناد حاصل ہوسکے۔ مشق کے تحت خصوصی توجہ ہمارے آپریشنل منصوبوں کی افادیت اور بامعنی اسباق حاصل کرنے پر مرکوز رہی ہے۔